Psalam (Šarić) 6.
Upravitelju pjevačkoga zbora; u niskom glasu; psalam Davidov.

1Gospode, nemoj me pokarati u srdžbi svojoj, niti me kazniti u gnjevu svojem! 

2Smiluj mi se, Gospode, jer sam iznemogao; ozdravi me, Gospode, jer dršću kosti moje! 

3Duša je moja vrlo uzdrhtala, a ti, Gospode, dokle ćeš se još srditi? 

4Povrati se, Gospode, spasi život moj! Pomozi mi u dobroti svojoj! 

5Jer mrtvi ne spominju više tebe; tko će te slaviti u carstvu smrti? 

6Iznemogoh od uzdisanja; svaku noć kvasim postelju svoju, suzama svojim natapam prostirku svoju. 

7Usahnu od tuge oko moje, od muke oslabi posve. 

8Idite od mene svi, koji činite zlo, jer će Gospod uslišiti glasni plač moj! 

9Vapaj moj uslišit će Gospod, Gospod će Primiti molitvu moju. 

10 Neka se postide i smetu svi neprijatelji moji, puni sramote neka brzo otidu odatle! 

Psalmi (Šarić)